**ОТЧЕТ**

**За дейността на НЧ”Развитие-1878” с.Дълбоки за**

**2019 година**

Читалището е единствения културен институт на територията на кметството, призвано да задоволява с културни потребности населението на Дълбоки .На основание чл.. 21 от Устава на читалището ще направим отчет за дейността през изминалата година - успяхме ли да организираме и предложим на населението ни което наброява около 1590 /постоянно живеещи и нерегистрирани/, с основно училище в което учат 110 деца, необходимата културна дейност.

В своята вече 141 годишна история НЧ ”Развитие 1878” е доказало мястото си на притегателен духовен център, ползващ се с доверие и имащ дълбоки корени в местната култура и традиции

Читалището ни има 56 действителни,15 спомагателни членове, един колективен-пенсионерски клуб.

Разнообразна по съдържание е дейността на читалището-библиотечна, информационна, любителско художествено творчество, клуб „Приятели на книгата”, кръжок по етнография и фолклор, действаща етнографска сбирка, работа по проекти и пр.

Основна дейност в работата на читалището е библиотечната.

**Библиотечна и информационна дейност**

Ние притежаваме една от най-богатите селски библиотеки в района с 15800 библиотечни единици от които 15364 тома книги , и 436 диафилми и грамофонни плочи, сравнително добра материална база, нормални условия за работа. и прилично наброяващ читателски състав: 56 бр., от които до 14г -5 . Направени са 2228 посещения и раздадени 1552 тома книги. През годината са постъпили 185 б.е. от които дарени-87 б.е. Aбонирани са четири периодични издания . Налице е задоволителен интерес към книгите и търсене на библиотеката. За популяризиране на фонда и дейността си библиотеката организира:

* обновяване и обогатяване на библиотечния фонд чрез разработване на проекти и участие в програмите на МК
* участие в мероприятията и обученията на Глобални библиотеки
* включване в кампании за дарение на книги
* инициативи свързани с книгата - открити уроци,препоръчителни списъци, изложби, викторини, културни мероприятия
* запознаване на учениците с изискванията,условията и начина за ползване на необходимата литературата в библиотеката.
* работа и с най-малките с цел събуждане интерес към книгата и четенето.
* среща с творци, писатели ,поети и др.

**Част от мероприятията в библиотеката:**

„Разрушаващата сила на алчността и страстта към трупане на богатства“-беседа-разговор по романа “Снаха“ на Г.Караславов и колективно посещение на постановката “Снаха“ в Драматичен театър “Гео Милев“ Стара Загора; 90 г. от рождението на Вера Мутафчиева-литературно четене; Изложба ,посветена на Освобождението от Турско робство;

Регионална кампания за насърчаване на четенето “Детективска агенция“, съвместно с РБ “Захарий Княжески“, Етносвят-България, РПУ 1, ДПС;

Съвместен концерт с ОУ “Иван Мирчев“ по повод деня на славянската писменост; “Коледа в моя дом“-коледна трапеза с децата от ОУ“Иван Мирчев“ и самодейците от читалището; Изложба посветена на 75 години ПААФ “Дълбоки“

Трябва да отчетем, че при нас дейността на библиотеката е неделима част от дейността на читалището.

**Художествено – творчески процес в читалището**:

В читалището развиват своя талант и умения над 60 деца и възрастни в художествените формации.Всички самодейни състави са основни участници в провеждането на културни прояви и събития в културния календар на читалището и на общината. Тук можем да споделим, че ръководството успя да запази съществуващите художествени колективи. Продължават да работят ПААФ ”Дълбоки”, ДЮФ ”Дълбочанчета”, женска фолклорна група, детска вокална група, певческата група за стари градски песни, танцов състав и временно действаща лазарска група.Тази година се ушиха мъжки и детски потури, елеци и пояси.

**Ансамбъл”Дълбоки”-**колектив, който през годините е получил своето признание и дава визията не само на читалището, но и на цялото село. Самодейците са желани участници в изявите организирани както от читалището,така и от общината. Това е колектив, който през годината /а това е ежегодно/е взел участие в редица местни, регионални, национални събори и фестивали. Ансамбълът участва и в концертите организирани от читалището-Празник на селото, Празник на сватбената обредност, във Втори национален фестивал “От Игнажден до Коледа-традиции и съвременност“ ,който се проведе в с. Дълбоки. Гостуване и концерти в Оряховица и Горно Ботево; в МФФ “Дорково“, ФП”Всички българи заедно“ в с. Победа, общ. Тунджа, Четвърти НФТФ“В сърцето на Тракия“ и др.

Едно от най-значимите събития беше честването на 75г. ансамбъл „Дълбоки“. Концертът премина в две части-нова разнообразна програма и представяне на обичай. Ансамбълът получи Специална награда –плакет за изключителен принос за опазване ,съхраняване и развитие на българския фолклор от СБМТД. Всички настоящи самодейци и ветерани, които все още участват получиха грамота.

**ДЮФ”Дълбочанчета**”-продължаваме работата с детската формация .Отлично представяне на ДЮФП “Изворът да не пресъхва-Цветница 2019“.

**Детска вокална група** - 6 деца, които участват активно в концертната дейност на читалището, вземат участие в провеждане местни изяви –празници, чествания.

**Женска фолклорна група** – се състои от 11 жени,които вземат участие във всички мероприятия провеждани в Дълбоки. Продължава издирване и заучаване на наш местен репертоар –песни.обичаи .

**Група за стари градски песни** – участниците вземат участие във всички празници с подходящи изпълнения.

**Танцов състав-**разучаване на хора и народни танци.

**Временно действащата лазарска** група е на високо художествено ниво и със своите изяви внасят истинска празничност в селото, желани и очаквани са във всеки дом.

**Изложби на :** фотоси и литература посветени на Освобождението; “Мартенички,бели и червени“-изложба на мартеници; .”Плела баба…“-изложба на ръкоделия ;изложба на великденски яйца и картички; изложба посветена на 75 г.ААФ“Дълбоки, изложба на коледни краваи и сурвакници, Етнографска изложба-постоянна.

През 2019 г. самодейците от читалището посрещнаха група-японци любители на българския фолклор. Представиха се местни традиционни ястия, автентични дълбошки хора и обичай „На сбор“ в Дълбоки. Гостите показаха техни обичаи и танци.

И ако обобщим положения труд и постигнатите резултати, самодейните състави през 2019 г. са взели участие в общо 24 концертни изяви.

Мероприятия по приетият културен календар за 2019 г. :

- **бележити дати и годишнини и тематични вечери** :115 г.от рождението на Георги Караславов-разговор-беседа и посещение на театрална постановка“Снаха“,120 г. от рождението на Ерих Кестнер-литературно четене, 15 г. от смъртта на Йордан Радичков-лит.четене , 90 г. от рождението на Вера Мутафчиева,110 г. от рождението на Димитър Димов, 105 г. от рождението на Асен Босев, 100 г. от рождението на Николай Хайтов, Коледа в моя дом,отбелязване Денят на Европа и др.

Една част от мероприятията ние провеждахме с учениците от ОУ“Иван Мирчев“ в библиотеката или в училището. Останалата част се провеждат с хората от пенсионерския клуб, които винаги откликват на нашите идеи, активно се включват, както в тяхната подготовка така и с прякото си участие или присъствие.

**-празници** – В атмосфера на празничност и високо художествено ниво отбелязваме всички празници ,както по обредно-празничния календар,така и всички останали,които читалището организира:Бабин ден, Трифон Зарезан, Лазаруване и Цветница, Великден, Еньовден, Майските и Декемврийските празници на културата в Дълбоки, празникът на славянската писменост и култура „Върви народе ,възродени”-Деня на будителите, коледните празници и др.

С подкрепата на община Стара Загора читалището ни и през 2019 г, бе организатор на детско-юношеският фолклорен празник „Изворът да не пресъхва –Цветница 2019” , „Трепнали са девет сита, дигнала сей тежка сватба“-празник на сватбената обредност“, „Дълбоки-роден край, гордост моя“-празник на селото“, Втори национален фестивал “От Игнажден до Коледа-традиции и съвременност“, тържествен концерт посветен на 75 г. ПААФ “Дълбоки“.

**забавно-увеселителни програми** - „Здравей, лято” и „Довиждане, лято”-Концерти за откриване и закриване на лятната работа с деца .Два пъти седмично ,по два часа децата участват в разнообразни инициативи през лятото-рисунки, изработка на предмети, работа в библиотеката, лятно кино, празници на талантите, спортни и занимателни игри и др.

Организиране на колективни посещение на театрални постановки за възрастни и деца в Ст.Загора.

Всички тези мероприятия са проведени с активното участие на колективите при читалището – детската вокална група, фолклорната женска група, група за стари градски песни , ПААФ“ Дълбоки“.

**Други дейности** които развива читалището са:

**клубове и кръжоци**-в библиотеката работи „Клуб приятели на книгата” в който участват деца от различни възрасти. Целта на предложените занимания в него е децата да добиват читателски навици и любов към книгата, обогатяване познанията и пр.

**кръжок ”етнография и фолклор”-**  участниците са децаи възрастни**-**нашата цел е предаване на знанията от големи на малки и запознаване на децата с обичаите и фолклора на отделните фолклорни области, изработка на различни кукли, чорапи, накити и аксесоари към облеклото. Изработеното в кръжока периодично се аранжира в изложби.

**информационни услуги** – технически – ксерокс услуги: изработка на покани за тържества, възпоменания,некролози.Регистрация на безработни във фирми предлагащи работа , предоставяне свободен достъп до компютър .

**краезнание** - събиране и разпространяване на знания и информация за родния край и Дълбоки и популяризирането им сред подрастващите чрез кръжоци съвместно с училището.

**музейната сбирка -**до сега беше в кметството, разположена в две зали- археология и етнография. След течовете там е прибрана при нас. Една част е подредена в Етнографска изложба. Подготвя се помещение, в което да се изложат останалите експонати.

**работа по проекти** – има ли възможност, читалището кандидатства по проекти и благодарение на тях успяваме да обогатяваме дейността си. Тази година сме кандидатствали по един проект – пред МК „Българските библиотеки-съвременни центрове за четене и информираност“- спечелен.

**материална база** - читалището е с площ 480 кв.м. площ, / разгърната площ – 1239.61 кв.м/ и 350 седящи места.Това, което зависи от нас -успяваме да поддържаме изрядна хигиена,не сме допуснали разрушаване, търсим възможности за отстраняване на текущи повреди, но за съжаление не всичко е във нашите възможности. Направен беше частичен ремонт на покрива и цялостен на тавана на библиотеката. След силна буря ,поради счупване на прозорците се наложи да сменим дограмата във фоайето на читалището. Подменено е осветлението на сцената. Що се отнася до поддържане на базата – доколкото позволяват възможностите ни се стремим да я поддържаме и осигуряваме консумативи редовно.Проблем е отоплението в залата,но този проблем за нас е нерешим.Остава да се търсят спонсори за закупуване на подходящи климатици .Без спонсориране или по проекти- не виждаме решение на този проблем.

**техническа база**-в общи линии задоволителна, но недостатъчна. Необходимо е подмяна на дограмата в библиотеката.

**административна дейност-** Основните документи за дейността на читалището са съобразени със ЗНЧ,ЗОБ,Устава на читалището,Правилника за вътрешния ред и други нормативни документи. В длъжностните характеристики и заповеди са делегирани правомощия и отговорности на работещите в читалището и изпълнение на преките им задължения.Служителите са запознати с нормативните документи . Читалището е администратор на лични данни.

През 2019 г. настоятелството е провело 6 заседания, на които са разглеждани 26 въпроси и са взети 32 решения от организационен характер, поддържане и стопанисване на базата, работата и дейността на колективите, на библиотеката, работа по проекти, работа с децата, работа с кметството, неправителствените и политически организации, подготовката на читалището за различните мероприятия и др.текущи въпроси касаещи дейността и авторитета на читалището. За реализиране на разнообразната и според нас изпълнена със съдържание културна дейност в читалището работят 5 субсидирани бройки, от които с висше образование един, средно – трима и един с основно.Ръководството счита, че дейността на читалището, завоюваните постижения от МФФ говорят и защитават необходимостта от наличния субсидиран състав на читалището в Дълбоки.

**Изводи:** Въпреки трудностите **о**тчитаме,че постигнатото не е малко.Може и има възможност да се работи за още по- добри резултати.Нужно е само да обединим усилията на всички.Искаме за Дълбоки да се говори ,като село което свято пази и продължава традициите.Каквото се иска от нас, считаме ,че ние го правим. Утвърждава се мястото на читалището като обществено-значима институция със собствен принос в полза за населението.Считаме,че посоката в която се развива дейността ни и реализираните инициативи способстват за постигне на дългосрочните цели,които сме си поставили.Ръководството и екипът на читалището продължават да работят за разширяване кръга от партньори с културни институти, НПО ,училище ,както и в посока на подобряване на предлаганите услуги,с цел привличане на нови потребители.Търсим възможности за кандидатстване по проекти ,с които да обезпечим дейността на читалището ни.Знаем че можем да бъдем силни само когато сме заедно и се обединим,защото културата не познава граници. Това го доказва и дейността ни.

**Разходвани средства от бюджета за 2019г.**

През изминала година читалището работи по утвърден бюджет формиран от годишната субсидия на читалището, от общинската целева субсидия, и собствени – чл.внос,концерти и др. За 2019 г.по сметката на читалището са постъпили общо **63803 лв**., от които **47450** лв. държавна субсидия, от общинска- суми по поръчения -**6260 лв**. от., членски внос - **635 лв**., **от** проект книги-**937 лв** **,** от спонсори ,дарения и наеми и др.- **6551 лв . и наличност** на 01.01.2019 г. -**1970лв** .

Направени разходи до 31.12.2019 г. **62408лв.** които се разпределят както следва: за заплати и осигуровки -**40068** **лв**, суми по поръчения -**6803лв.**,за канцеларски и стопански. комуникации и интернет охрана, отопление, книги, худ.самодейност,културно-масова-дейност-**15537лв**. Наличност на 31.12.2019г.- **1395лв.** По сметката на читалището в ДСК-**977лв.,** в каса **418лв.**

Определено считаме, че читалищното настоятелство има опита и успява умело да управлява читалищната дейност и всеки един изпълнява задълженията, за които е избран.

Настоящият отчет е приет на заседание на читалището проведено на ……………..

Председател:………….

/Т.Желева/

Секретар :……………..

/Хр.Янкова/

Председател на ПК:………

/К.Димитрова/